Basisen i enhver peisovn er brennkammeret. For å oppnå en høy forbrenningstemperatur er det viktig å isolere brennkammeret. Normalt brukes Vermiculite, et lett materiale som inneholder blant annet steinmateriale/moler. Andre ganger brukes ildfaste steiner. Til enhver forbrenning må det tilsettes oksygen, noe som kan gjøres på forskjellige måter, men gjerne som en kombinasjon av følgende: Primærluft i bunnen av brennkammeret. Sekundærluft eller skylleluft over vindu/dør – også kalt luftspyling av glass. Spyleluften skal helst være forvarmet. Tertiærluft eller blandingsluft som føres inn gjennom hull bakerst i peisovnen, like over veden. Tertiærluften skal helst være forvarmet. Primærluften sørger for at det er lettere å få fyr på veden. Det er imidlertid viktig at primærluften lukkes så snart veden har tatt fyr. Sekundærluften eller spyleluften har en basal funksjon i tillegg til at den tilfører luft til forbrenningen. Luften beveger seg nedover ruten og hindrer at det legger seg kondens og sotpartikler på den. På denne måten reduseres sotdannelsen betraktelig. Tertiærluften skaper turbulens i brennkammeret og bidrar til en bedre blanding av luft og gasser, og dermed en mer fullstendig forbrenning.
Røykvendere Vermiculite eller ildfaste steiner er isolerende, men varmen fra ilden skal jo også omsettes til varme i stuen, og derfor blir røyken snudd over brennkammeret via en eller flere røykvenderplater. Røykgassene kommer i kontakt med peisovnens ståldeler, og disse varmes opp. Varmen går via stålplatene ut på yttersiden av brennkammeret, og varmen overføres ut i rommet via peisovnens konveksjon. I tillegg frigis en del av varmen over ruten i peisovnen som strålingsvarme. Via dette røyksystemet reduseres temperaturen fra 700-750 °C, til en gjennomsnittstemperatur på ca. 250 °C før røyken går ut i skorsteinen. Altså en forbløffende kraftig avkjøling på veldig kort tid. Virkningsgrad Peisovnens evne til å brenne av røykgassene, samt evnen til å avkjøle røykgassene og overføre varme til omgivelsene, er et uttrykk for peisovnens virkningsgrad. En moderne peisovn har en virkningsgrad på ca. 80 % En åpen peis har en virkningsgrad på ca. 20 % Et bål har en virkningsgrad på ca. 10 %